
Бейнеу ауылы 2026 жыл 

1-тарау. Жалпы ережелер

1. [bookmark: _Hlk201591089]«Бейнеу аудандық тұрғын үй қатынастары және тұрғын үй инспекциясы бөлімі» коммуналдық мемлекеттік мекемесі (бұдан әрі – коммуналдық мемлекеттік мекеме) Бейнеу ауданының әкімшілік аумақтық шеңберінде тұрғын үй қорын басқару, газ және газбен жабдықтау саласындағы әлеуметтік инфрақұрылым объектілерінде мемлекеттік бақылауды және елді мекендердің шекаралары шегінде өнеркәсіптік қауіпсіздік саласындағы әлеуметтік инфрақұрылым объектілерінде қауіпті техникалық құрылғыларды қауіпсіз пайдалану талаптарының сақталуын мемлекеттік қадағалауды жүзеге асыру үшін заңды тұлға мәртебесіне ие коммерциялық емес ұйым болып табылады
2. Коммуналдық мемлекеттік мекеме өз қызметiн Қазақстан Республикасының Конституциясына және заңдарына, Қазақстан Республикасының Президентi мен Үкiметiнiң актiлерiне, өзге де нормативтiк құқықтық актiлерге, сондай-ақ осы Ережеге сәйкес жүзеге асырады. 
3. Коммуналдық мемлекеттік мекеме азаматтық-құқықтық қатынастарға өз атынан түседi, егер заңнамаға сәйкес осыған уәкiлеттiк берiлген болса, мемлекеттiң атынан азаматтық-құқықтық қатынастардың тарапы болуға құқығы бар.
4. Коммуналдық мемлекеттік мекеме өз құзыретiнiң мәселелерi бойынша заңнамада белгiленген тәртiппен коммуналдық мемлекеттік мекеме басшысының бұйрықтарымен және Қазақстан Республикасының заңнамасында көзделген басқа да актiлермен ресiмделетiн шешiмдер қабылдайды.
5. Коммуналдық мемлекеттік мекеменің құрылымы мен штат санының лимитi қолданыстағы заңнамаға сәйкес бекiтiледi.
6. Коммуналдық мемлекеттік мекеменің толық атауы: 
мемлекеттік тілде: «Бейнеу аудандық тұрғын үй қатынастары және тұрғын үй инспекциясы бөлімі» коммуналдық мемлекеттік мекемесі; 
орыс тілінде: Коммунальное государственное учреждение «Отдел жилищных отношениц и жилищной инспекции Бейнеуского района».
7. Коммуналдық мемлекеттік мекеменің орналасқан жерi: 130100, Қазақстан Республикасы, Маңғыстау облысы, Бейнеу ауданы, Бейнеу ауылы, Досан Тәжіұлы көшесі, ғимарат 10/1.
8. Коммуналдық мемлекеттік мекеменің құрылтайшысы Бейнеу ауданының әкімдігі, ал осы Ереже мемлекеттік мекеменің құрылтай құжаты болып табылады.
9. Коммуналдық мемлекеттік мекемеге кәсiпкерлiк субъектiлерiмен коммуналдық мемлекеттік мекеменің функциялары болып табылатын мiндеттердi орындау тұрғысында шарттық қатынастарға түсуге тыйым салынады.
10. Егер коммуналдық мемлекеттік мекемеге заңнамалық актiлермен кiрiстер әкелетiн қызметтi жүзеге асыру құқығы берiлсе, онда осындай қызметтен алынған кiрiстер мемлекеттік бюджеттiң кiрiсiне жiберiледi.

2-тарау. Коммуналдық Мемлекеттік мекеменің заңдық мәртебесі

11. Коммуналдық мемлекеттік мекеменің Қазақстан Республикасының заңнамасына сәйкес дербес теңгерімі, банкте шоттары, бланкілері, Қазақстан Республикасының Мемлекеттік Елтаңбасы бейнеленген және коммуналдық мемлекеттік мекеменің атауы жазылған мөрі, сондай-ақ Қазақстан Республикасының заңнамасына сәйкес қазынашылық органдарында шоттары болады.
12. Коммуналдық мемлекеттік мекеме өзiнiң мiндеттемелерi бойынша өзiнің кепілдігіндегі ақшамен жауап бередi. Қаржыландыру жергiлiктi бюджеттен жүзеге асырылады.
13. Коммуналдық мемлекеттік мекеменің азаматтық-құқықтық мәмілелері Қазақстан Республикасы Қаржы министрлігінің аумақтық қазынашылық бөлімшелерінде міндетті тіркеуден өткеннен кейін күшіне енеді.

3-тарау. Коммуналдық мемлекеттік мекеменің миссиясы, негiзгi міндеттері, функциялары, құқықтары мен мiндеттерi

14. Коммуналдық мемлекеттік мекеменің миссиясы тұрғын үй инспекциясы және тұрғын үй қатынастары саласында мемлекеттік саясатты жергілікті деңгейде іске асыру және елді мекендердің шекаралары шегінде тұрғын үй қорын басқару талаптарының сақталуына мемлекеттік қадағалау болып табылады.
15. Коммуналдық мемлекеттік мекеменің негізгі міндеттері: 
1) тұрғын үй қорын басқару, газ және газбен жабдықтау саласында мемлекеттік бақылау; 
2) өнеркәсіптік қауіпсіздік саласында қауіпті техникалық құрылғыларды қауіпсіз пайдалану талаптарының сақталуын мемлекеттік қадағалау болып табылады.
3) Қазақстан Республикасының заңнамасымен белгіленген тәртіппен өзіне жүктелген өзге де міндеттерді жүзеге асыру болып табылады. 
16. Коммуналдық мемлекеттік мекеменің функциялары:
1) тұрғын үй қатынастары және тұрғын үй инспекциясы саласындағы мемлекеттік саясаттың негізгі бағыттарын іске асыру, тұрғын үй қорын сақтау және тиісінше пайдалану жөніндегі іс-шараларды ұйымдастыруды қамтамасыз ету;
2) «Жылжымайтын мүлікке құқықтарды мемлекеттік тіркеу туралы» Қазақстан Республикасының Заңына сәйкес кондоминиум объектісін мемлекеттік тіркеу үшін құжаттар ұсыну;
3) кондоминиум объектісінің ортақ мүлкі құрамына енгізілмеген ортақ пайдаланылатын жерді жергілікті бюджет қаражаты есебінен күтіп-ұстау жөніндегі шараларды қолдану;
4) жергілікті бюджет қаражаты есебінен пайдаланудағы көппәтерлі тұрғын үйлерге (кондоминиум объектісінің ортақ мүлкін айқындай отырып) мемлекеттік техникалық зерттеп-қарау жүргізуді, сондай-ақ кондоминиум объектісіне техникалық паспорттарды және көппәтерлі тұрғын үй орналасқан жер учаскесіне, сондай-ақ жиналыс шешімі негізінде пәтерлердің, тұрғын емес үй-жайлардың меншік иелерінен тиісті өтініш келіп түскен жағдайда, үй жанындағы жер учаскесіне Қазақстан Республикасының заңнамасында көзделген құжаттарды дайындау және дайындау бойынша шығыстардың орнын толтыруды қамтамасыз ету;
5) «Жылжымайтын мүлікке құқықтарды мемлекеттік тіркеу туралы» Қазақстан Республикасының Заңына сәйкес кондоминиум объектісін мемлекеттік тіркеу үшін құжаттар ұсыну;
6) жергілікті бюджет қаражаты болған кезде елді мекенге бірыңғай сәулеттік келбет беруге бағытталған, көппәтерлі тұрғын үйлердің қасбеттерін, шатырларын ағымдағы немесе күрделі жөндеу жөніндегі іс-шараларды ұйымдастыруды және қаржыландыруды жүзеге асыру;
7) жергілікті бюджет қаражаты болған кезде пәтерлер, тұрғын емес үй-жайлар меншік иелерінің қаражатты қайтаруын қамтамасыз ету шартымен көппәтерлі тұрғын үйлерді күрделі жөндеуді ұйымдастыруды және қаржыландыруды жүзеге асыру;
8) елді мекенге бірыңғай сәулеттік келбет беруге бағытталған, көппәтерлі тұрғын үйлердің қасбеттерін, шатырларын ағымдағы немесе күрделі жөндеу жөніндегі іс-шараларды ұйымдастыру және жүргізу қағидаларын әзірлеу және бекіту;
9) Қазақстан Республикасының азаматтарына коммуналдық тұрғын үй қорынан тұрғынжайды немесе жергілікті атқарушы орган жеке тұрғын үй қорынан жалға алған тұрғынжайды беруді жүзеге асыру;
10) мемлекеттік тұрғын үй қорынан тұрғынжайларды жекешелендіруді жүзеге асыру;
11) тұрғын үй-құрылыс кооперативіне қатысу шарттарын тіркеу;
12) [bookmark: z129]бюджет қаражаты есебінен тұрғын үй сертификаттарын беруі;
13) [bookmark: z308]мемлекеттік тұрғын үй қорына түгендеу жүргізу;
14) [bookmark: z310]авариялық көппәтерлі тұрғын үйлерді бұзуды ұйымдастыру;
15) [bookmark: z435]Қазақстан Республикасының заңнамалық актілерінде көзделген шарттармен және Қазақстан Республикасының Үкіметі айқындайтын тәртіппен тұрғын үйлерді коммуналдық тұрғын үй қорынан азаматтардың меншігіне беруді жүзеге асыру;
16)  көппәтерлі тұрғын үйдің ортақ мүлкін мемлекеттік техникалық зерттеп-қарауды ұйымдастыру;
18) кондоминиум объектісінің ортақ мүлкіне күрделі жөндеу жүргізудің тізбесін, кезеңдерін және кезектілігін айқындау, күрделі жөндеу жүргізуге арналған шығыстар сметасын келісу, күрделі жөндеу бойынша орындалған жұмыстарды қабылдау жөніндегі комиссияларға қатысу; 
19) «Тұрғын үй қатынастары туралы» Қазақстан Республикасының Заңына және Қазақстан Республикасы Ұлттық экономика министрінің 2015 жылғы 19 ақпандағы № 108 бұйрығымен бекітілген (Нормативтік құқықтық актілерді мемлекеттік тіркеу тізілімінде № 10528 болып тіркелген, 2015 жылғы 23 сәуірде «Әділет» ақпараттық-құқықтық жүйесінде жарияланған) Кондоминиум объектісінің ортақ мүлкін күтіп-ұстау қағидаларына сәйкес бұзушылықтарды жою бойынша орындалуы міндетті нұсқамалар (ұсынымдар) шығару;
20) пәтерлердің, тұрғын емес үй-жайлардың меншік иелері өтініш берген кезде кондоминиум объектісін басқару және кондоминиум объектісінің ортақ мүлкін күтіп-ұстау жөніндегі есептің болуына тексеру жүргізу.
21) пәтерлер, тұрғын емес үй-жайлар меншік иелерінің кондоминиум нысанын басқару нысанын таңдау рәсімінің сақтауына, ағымдағы және жинақ шоттарын ашуына мемлекеттік бақылауды жүзеге асыру;
22) объектіде және көппәтерлі тұрғын үйдің маңындағы аумақта пәтерлердің, тұрғын емес үй-жайлардың меншік иелерінің ортақ мүлкін қолдану, күтіп ұстау, пайдалану және жөндеу тәртібінің сақталуына мемлекеттік бақылауды жүзеге асыру;
23) көппәтерлі тұрғын үйлерде (тұрғын ғимараттарда) үйге ортақ жылу, энергия, газ және су ресурстарын есепке алу аспаптарының болуына мемлекеттік бақылауды жүзеге асыру; 
24) кондоминиум объектісінің ортақ мүлкінің және оның инженерлік жабдықтарының техникалық жай-күйіне, құрылыс және тұрғын үй-коммуналдық шаруашылық саласындағы қолданыстағы нормативтік-техникалық және жобалау құжаттарына сәйкес оны күтіп-ұстау және жөндеу бойынша жұмыстарды уақтылы орындалуына мемлекеттік бақылауды жүзеге асыру;
25) көппәтерлі тұрғын үйді маусымдық пайдалануға дайындау жөніндегі іс-шараларды жүзеге асырылуына және анықталған бұзушылықтарды жою бойынша қабылданған шешімдер мен нұсқамалардың орындалуына мемлекеттік бақылауды жүзеге асыру;
26) жергілікті бюджет қаражаты есебінен кондоминиум объектісінің ортақ мүлкін күрделі жөндеуге жобалау ұйымын анықтау, жобалау-сметалық құжаттаманы дайындауға конкурс өткізу, кондоминиум объектісінің ортақ мүлкіне күрделі жөндеудің жекелеген түрлері бойынша орындалған жұмыстардың сапасына мемлекеттік бақылауды жүзеге асыру;
27) әлеуметтік инфрақұрылым объектілерінің қауіпті техникалық құрылғыларын есепке қою және есептен шығаруды жүзеге асыру; 
28) сала бойынша салынған объектілерді пайдалануға беру бойынша қабылдау және жұмыс комиссиясымен жүзеге асыру;
29) сала бойынша қызмет ететін мемлекеттік коммуналдық кәсіпорындардың жұмыстарын ұйымдастыру және бақылау, басшыларын конкурстық іріктеуді, тағайындауды және аттестаттауды жүзеге асыру;
30) осы Ережемен бекітілген коммуналдық мемлекеттік мекеменің қызметі шеңберінде тауарлардың, жұмыстар мен қызмет көрсетулерді мемлекеттік сатып алудың конкурстарын өткізуді ұйымдастыру;
31) әлеуметтік инфрақұрылым объектілерінің қауіпті техникалық құрылғыларын есепке қою және есептен шығаруды жүзеге асыру;  
32) аудан аумағында салаға қатысты мемлекеттік қызметтер көрсету сапасын арттыруды, оған қолжетімділікті қамтамасыз ету және мемлекеттік көрсетілетін қызметтер көрсету тәртіптерін сақтау бағытында жұмыстарды жүргізу;
33) Қазақстан Республикасының ақпараттандыру туралы заңнамасына сәйкес өз құзыретi шегiнде ақпараттық жүйелердi пайдалана отырып, электрондық қызметтер көрсету;
34) Коммуналдық мемлекеттік мекеменің цифрландыруы бойынша шаралар қабылдау; 
35) Қазақстан Республикасының заңнамасымен коммуналдық мемлекеттік мекемеге жүктелетін өзге де функцияларды жүзеге асыру.
17. [bookmark: z206]Коммуналдық мемлекеттік мекеменің құқықтары мен міндеттері:
1) Бейнеу ауданының аумағында тұрғын үй қатынастары, тұрғын үй коммуналдық шаруашылығы саласында, сумен жабдықтау және су бұру, энергия үнемдеу және энергия тиімділігін арттыру, жолаушылар көлігі мен автомобиль жолдары, елді мекендердің шекаралары шегінде тұрғын үй қорын басқару;
2) өз құзыреті шегінде шарттар, келісімдер және өзге де заңды мәмілелер жасасуға;
3) коммуналдық мемлекеттік мекеменің құзыретіне кіретін мәселелер бойынша түсіндірмелер беруге; 
4) коммуналдық мемлекеттік мекеменің құзыретіне кіретін мәселелер бойынша белгіленген тәртіпте жергілікті атқарушы органдармен, ұйымдармен, мекемелермен және объектілермен өзара іс-қимыл жасауға;
5) мемлекеттік тұрғын үй қорының мәселелері бойынша мемлекеттің мүдделерін ұсыну және соттарда, барлық меншік нысанындағы ұйымдарда оның мүліктік құқықтарын қорғауға;
6) тұрғын үй қорының, қадағалауды жүзеге асыруға;
7) тұрғын үй қорын күтіп-ұстау ережелерін бұзылуы туралы актілер жасауға;
8) коммуналдық мемлекеттік мекеменің құзыретіне кіретін мәселелер бойынша меншік нысанына қарамастан кәсіпорындардың, мекемелердің, ұйымдардың лауазымды адамдарынан, сондай-ақ қоғамдық бірлестіктерден және жеке тұлғалардан құжаттарды, қорытындыларды, материалдарды, мәліметтерді және ақпараттарды сұратуға және алуға; 
9) белгіленген тәртіппен өз құзыретіне кіретін мәселелер бойынша басқа да атқарушы билік органдарының, мемлекеттік және мемлекеттік емес ұйымдардың, сондай-ақ бұқаралық ақпарат құралдарының басшылары мен мамандарын тарта отырып, кеңес шақыруға; 
10) өз құзыретінің шегінде белгіленген тәртіппен, ақпарат және жұмыс тәжірибесін алмасу мақсатымен, шетелдердің тиісті құрылымдарымен өзара іс-қимыл жасауға, оның ішінде қазақстандық және шетелдік консультанттарды, кеңесшілер мен сарапшыларды тартуға;
11) тексеру жүргізу кезінде кез келген қажетті ақпаратты сұратуға, тексеру нысанына жататын құжаттардың түпнұсқасымен танысуға;
12) тексеріс жүргізу уақытында тексерілетін нысанның белгіленген жұмыс режиміне кедергі келтірмеуге;
13) тексеріс жүргізу нәтижесінде алынған құжаттар мен алынған мәліметтердің сақталуын қамтамасыз етуге;
14) белгіленген тәртіппен салық және бюджетке төленетін басқа да міндетті төлемдерді төлеуге; 
15) әзірлеушісі мекеме болып табылатын, әкімнің және әкімдіктің нормативтік құқықтық актілеріне құқықтық мониторингті жүзеге асыру және оларға өзгерістер мен толықтырулар енгізу немесе олардың күші жойылған деп тану бойынша уақтылы шаралар қабылдауға;
16) кондоминиум объектісінің ортақ мүлкін, көппәтерлі тұрғын үйдің үй жанындағы жер учаскесін күтіп-ұстау сапасын бақылау және коммуналдық қызметтерді ұсыну бойынша нормативтік және әдістемелік құжаттарды дайындауға қатысуға; 
17) Қазақстан Республикасының қолданыстағы заңнамасына сәйкес жеке және заңды тұлғаларды жауапкершілікке тарту туралы ұсыныстар енгізуге;
18) ведомствосына қарасты ұйымдарды құру, қайта ұйымдастыру және тарату жөнінде ұсыныстар енгізуге;
19)  коммуналдық мемлекеттік мекеменің құзыретіне кіретін мәселелер бойынша Бейнеу ауданы әкімдігі қаулыларының, аудан әкімі өкімдері мен шешімдерінің, аудандық мәслихат шешімдерінің жобаларын әзірлеуге қатысуға;
20) атқарушы органдарға ауданды дамыту бағдарламасын іске асыруға кедергі келтіретін оның қабылдаған актілерінің күшін жою немесе өзгерту туралы ұсыныстар енгізуге;
21) тұрғын үй қорының бақылау жасауды жүзеге асыруға; 
22) барлық тұрғын үйлерде, азаматтық, өнеркәсіптік, ауыл шаруашылық,  сондай-ақ олардың ведомостволық бағыныстылығына қарамастан, құрылыс материалдарын, бұйымдар мен құрылымдарын шығаратын аудан аумағында тұрған кәсіпорындарда бөгеусіз болуға;
23) бақыланатын объектілердің иелеріне, көппәтерлі тұрғын үйлерді, әлеуметтік инфрақұрылым объектілерін басқаруды және күтіп-ұстауды жүзеге асыратын кәсіпорындарға, ұйымдарға немесе азаматтарға, оның ішінде жеке және заңды тұлғаларға «Жеке және заңды тұлғалардың өтініштерін қарау тәртібі туралы» Қазақстан Республикасының сәйкес келіп түскен өтініштер бойынша Заңына консультациялық көмек көрсетуге; 
24) Коммуналдық мемлекеттік мекемелердің құзіретіне кіретін заңнамада қарастырылған басқа да құқықтарды жүзеге асыру және міндеттерді орындау;
25) Тұрғын үй инспекциясы және тұрғын үй шаруашылығы өзіне жүктелген өкілеттіктерге сәйкес қауіпті техникалық құрылғыларды, атап айтқанда 0,07 мегаПаскальдан астам қысыммен және (немесе) 115 Цельсий градустан астам судың қайнау температурасы кезінде (жылумен жабдықтау ұйымдары) жұмыс істейтін бу және су жылыту қазандықтарын, 0,07 мегаПаскальдан астам қысыммен жұмыс істейтін ыдыстарды, жүк көтергіш механизмдерді, эскалаторларды, аспалы жолдарды, фуникулерлерді, әлеуметтік инфрақұрылым объектілеріндегі лифтілерді қауіпсіз пайдалануға мемлекеттік қадағалауды жүзеге асырады;
26) Тұрғын үй инспекциясы және тұрғын үй шаруашылығы әлеуметтік инфрақұрылым объектілерінің қауіпті техникалық құрылғыларын есепке қоюды және есептен шығаруды жүзеге асырады;
27) Тұрғын үй инспекциясы және тұрғын үй шаруашылығы кондоминиум объектісінің ортақ мүлкін, көппәтерлі тұрғын үйдің үй жанындағы жер учаскесін күтіп-ұстау сапасын бақылау және коммуналдық қызметтерді ұсыну бойынша нормативтік және әдістемелік құжаттарды дайындауға қатысады, сондай-ақ бақыланатын объектілердің иелеріне, көппәтерлі тұрғын үйлерді, әлеуметтік инфрақұрылым объектілерін басқаруды және күтіп-ұстауды жүзеге асыратын кәсіпорындарға, ұйымдарға немесе азаматтарға, оның ішінде жеке және заңды тұлғаларға «Жеке және заңды тұлғалардың өтініштерін қарау тәртібі туралы» Қазақстан Республикасының Заңына сәйкес келіп түскен өтініштер бойынша консультациялық көмек көрсетеді;
28) Тұрғын үй инспекциясы және тұрғын үй шаруашылығы «Жылжымайтын мүлікке құқықтарды мемлекеттік тіркеу туралы» Қазақстан Республикасының Заңына сәйкес кондоминиум объектісін мемлекеттік тіркеу үшін құжаттарды ұсынады;
29) Кәсіпкерлік субъектілерін тексеру және профилактикалық бақылау Қазақстан Республикасының Кәсіпкерлік кодексіне сәйкес, ал пәтерлерді, тұрғын емес үй-жайларды тексеру «Тұрғын үй қатынастары туралы» Қазақстан Республикасының Заңына сәйкес жүзеге асырылады;
30) Тұрғын үй инспекциясы және тұрғын үй шаруашылығы жарғыда (ережеде) бекітілген оның қызметінің мәні мен мақсаттарына жауап бермейтін қызметті жүзеге асыруына, сондай-ақ мәмілелер жасауға жол берілмейді.
 
[bookmark: z26]4-тарау. Коммуналдық мемлекеттік мекеменің қызметiн ұйымдастыру

18. [bookmark: z27]Коммуналдық мемлекеттік мекемеге басшылықты, оған жүктелген мiндеттердiң орындалуына және оның функцияларын жүзеге асыруға дербес жауапты болатын бiрiншi басшы жүзеге асырады.
19. Коммуналдық мемлекеттік мекеменің бірінші басшысын аудан әкімі қызметке тағайындайды және қызметтен босатады.
20. Коммуналдық мемлекеттік мекеменің бірінші басшысы бөлімнің жұмысын ұйымдастырады, ауданның әкіміне тікелей бағынады және бөлімге жүктелген міндеттерді орындау және олардың өз функцияларын жүзеге асыру үшін дербес жауапты болады.
21. Коммуналдық мемлекеттік мекеме бірінші басшысының өкiлеттiгi:
1) коммуналдық мемлекеттік мекеме жұмысын басқарады және ұйымдастырады, сондай-ақ коммуналдық мемлекеттік мекемеге жүктелген міндеттердің орындалуына жеке дара жауапкершілік артады;
2) коммуналдық мемлекеттік мекеме қызметкерлерінің міндеттері мен өкілеттіліктерін анықтайды;
3) коммуналдық мемлекеттік мекеменің қызметкерлерін қызметке тағайындайды және қызметтен босатады;
4) заңнамада белгіленген тәртіпте коммуналдық мемлекеттік мекеменің қызметкерлеріне тәртіптік жазалар береді және көтермелеу шараларын қолданады;
5) Қазақстан Республикасының заңнамасына сәйкес бұйрықтар шығарады;
6) коммуналдық мемлекеттік мекеменің құрылымы мен штат кестесін, жұмыс жоспарын бекітеді;
7) барлық мемлекеттік органдарда және ұйымдарда коммуналдық мемлекеттік мекеменің мүддесін білдіреді;
8) ерлер мен әйелдерді басшылық қызметке ұсыну кезінде гендерлік теңгерімнің сақталуын қамтамасыз етеді;
9) коммуналдық мемлекеттік мекемедегі сыбайлас жемқорлыққа қарсы іс-қимыл жасау жөніндегі жұмысқа жеке жауапты болады;
10) коммуналдық мемлекеттік мекемеге бекітілген материалдық құндылықтардың сақталуына және қаржы құралдарының мақсатты жұмсалуына бақылауды жүзеге асырады;
11) Қазақстан Республикасының еңбек заңнамасына сәйкес коммуналдық мемлекеттік мекеме қарамағындағы ұйымдардың басшыларын қызметке тағайындайды және қызметтен босатады, еңбек шарттарын жасақтайды, сондай-ақ оларды аттестаттаудан өткізуді жүзеге асырады; 
12) Коммуналдық мемлекеттік мекеме қарамағындағы ұйымдардың құрылымы мен штат кестесімен келіседі, сәйкес жылға еңбекақы төлемі қорының мөлшерін, кәсіпорынның басшы қызметкерлерінің лауазымдық жалақыларының мөлшерін, басшы қызметкерлерінің сыйақысы мен өзге де сыйлық ақысының ережесін, жұмыс жоспарын бекітеді, сондай-ақ басшыларының, басшы орынбасарларының міндеттері мен өкілеттіктерінің шеңберін айқындап, тәртіптік жазалар береді және көтермелеу шараларын қолданады;
13) коммуналдық мемлекеттік мекеменің қарамағындағы мемлекеттік коммуналдық кәсіпорындары басшыларының орынбасарларын мемлекеттік кәсіпорын басшысының ұсынуы бойынша қызметке тағайындайды және қызметтен босатады;
14) Қазақстан Республикасының қолданыстағы заңнамасына сәйкес өзге де өкілеттігін жүзеге асырады.
22. Коммуналдық мемлекеттік мекеменің бірінші басшысы болмаған кезеңде, оның өкiлеттiктерiн қолданыстағы заңнамаға сәйкес оны алмастыратын тұлға орындайды.
23. Тұрғын үй инспекциясының әрбір инспекторында жеке мөртаңбасы болады.


[bookmark: z31]

5-тарау. Коммуналдық мемлекеттік мекеменің мүлкi

24. [bookmark: z32]Коммуналдық мемлекеттік мекеменің жедел басқару құқығында оқшауланған мүлкi болады.
25. Коммуналдық мемлекеттік мекеменің мүлкi оған меншiк иесi берген мүлiк, сондай-ақ өз қызметi нәтижесiнде сатып алынған мүлiк (ақшалай кiрiстердi коса алғанда) және Қазақстан Республикасының заңнамасында тыйым салынбаған өзге де көздер есебiнен қалыптастырылады.
26. Коммуналдық мемлекеттік мекемеге бекiтiлген мүлiк аудандық коммуналдық меншiкке жатады және жедел басқару құқығында оған тиесілі.
27. Егер заңнамада өзгеше көзделмесе, коммуналдық мемлекеттік мекеме өзiне бекiтiлген мүлiктi және қаржыландыру жоспары бойынша өзiне бөлiнген қаражат есебiнен сатып алынған мүлiктi өз бетiмен иелiктен шығаруға немесе оған өзгедей тәсiлмен билiк етуге құқығы жоқ.

6-тарау. Коммуналдық мемлекеттік мекеменің жұмыс режимі

28. Коммуналдық мемлекеттік мекеменің жұмыс уақыты жергілікті атқарушы органдардың жұмыс режиміне сәйкес анықталады және Қазақстан Республикасы еңбек заңнамасының нормаларына қайшы келмеуі тиіс.

[bookmark: z35][bookmark: z37]7-тарау.  Коммуналдық мемлекеттік мекемені қайта ұйымдастыру және тарату

29. Коммуналдық мемлекеттік мекемені қайта ұйымдастыру және тарату Қазақстан Республикасының заңнамасына сәйкес жүзеге асырылады.












